ddrg/super_eurlex huggingface dataset:
(1)

Direktiivi 2003/87/EÜ artikli 28a lõikega 1 on aastateks 2013–2023 ette nähtud ajutine erand süsteemist seoses väljaspool Euroopa Majanduspiirkonda (EMP) asuvate riikide lennuväljadele maanduvate ja sealt väljuvate lendudega ning EMP ja äärepoolseimate piirkondade ning erinevate äärepoolseimate piirkondade vahel käitatavate lendudega. Lisaks on direktiivi 2003/87/EÜ artikli 28a lõikes 2 sätestatud, et õhusõiduki käitajatele eraldatakse tasuta lubatud heitkoguse ühikuid (edaspidi „LHÜd“) arvul, mida vähendatakse proportsionaalselt tagastamiskohustuse vähendamisega.
KOMISJONI OTSUS (EL) 2021/156,

9. veebruar 2021,

millega pikendatakse teaduse ja uue tehnoloogia eetika Euroopa töörühma volitusi

EUROOPA KOMISJON,

võttes arvesse Euroopa Liidu lepingut ja Euroopa Liidu toimimise lepingut

ning arvestades järgmist:

Euroopa Liidu lepingu artiklis 2 käsitletakse liidu aluseks olevaid väärtusi. Euroopa Liidu lepingu artikliga 6 antakse Euroopa Liidu põhiõiguste hartale aluslepingutega samaväärne õigusjõud ja nähakse ette, et Euroopa inimõiguste ja põhivabaduste kaitse konventsiooniga tagatud ja liikmesriikide ühistest põhiseaduslikest tavadest tulenevad põhiõigused on liidu õiguse üldpõhimõtted.

16. detsembril 1997 otsustas komisjon biotehnoloogia eetika nõustajate töörühma asendada teaduse ja uue tehnoloogia eetika Euroopa töörühmaga (edaspidi „EGE“) ning laiendada selle volitusi teaduse ja tehnoloogia kõikidele rakendusvaldkondadele. EGE volitusi on hiljem pikendatud, viimati komisjoni otsusega (EL) 2016/835 (1) viie aasta pikkuseks perioodiks, mis lõpeb 28. mail 2021.

On asjakohane pikendada alates sellest kuupäevast EGE volitusi määramata ajaks ning määrata uued liikmed kooskõlas komisjoni 30. mai 2016. aasta otsusega C(2016) 3301 final, millega on kehtestatud horisontaalsed eeskirjad komisjoni eksperdirühmade loomiseks ja toimimiseks (edaspidi „horisontaalsed eeskirjad“).

EGE peaks jätkama komisjonile horisontaaltasandil sõltumatu nõu andmist liidu kõikides poliitika- ja õigusloomevaldkondades, kus teaduse ja uue tehnoloogia areng hõlmab eetilist, ühiskondlikku või põhiõigustega seotud mõõdet, tehes seda komisjoni palvel või omal algatusel ja komisjoniga kokkuleppel. Komisjon võib juhtida EGE tähelepanu küsimustele, mis on Euroopa Parlamendi ja nõukogu hinnangul suure eetilise tähtsusega.

EGE ülesanded on vajalikud põhiõiguste ja -väärtuste lõimimiseks liidu poliitikasse kõikides teadusliku ja tehnoloogilise innovatsiooni valdkondades. Sel eesmärgil peaks EGE tegema põhjalikke analüüse ning esitama oma arvamustes ja seisukohtades peamisi eetilisi probleeme käsitlevaid konkreetseid soovitusi.

EGE peaks koosnema kõrgelt kvalifitseeritud sõltumatutest ekspertidest, kes on ametisse nimetatud isikuliselt ning tegutsevad sõltumatult ja avalikes huvides. Nende valimisel peaks komisjoni abistama sõltumatu valimiskomitee. Valimine peaks toimuma objektiivsete kriteeriumide alusel pärast avaliku kandideerimiskutse avaldamist.

ON TEINUD JÄRGMISE OTSUSE:

Eelkõige on EGE ülesanne:

EGE ülesanne on anda komisjonile sõltumatut nõu küsimustes, kus teaduse ja uue tehnoloogia areng hõlmab eetilist, ühiskondlikku või põhiõigustega seotud mõõdet; EGE teeb seda komisjoni palvel või omal algatusel oma esimehe kaudu ja kokkuleppel komisjoni vastutava talitusega.

Artikkel 3

Konsulteerimine

Komisjon võib konsulteerida EGEga igas küsimuses, mis on seotud artiklis 2 sätestatud ülesannetega. Selles kontekstis võib komisjon juhtida EGE tähelepanu küsimustele, mis on Euroopa Parlamendi ja nõukogu hinnangul suure eetilise tähtsusega. Komisjoni loodud teised eksperdirühmad konsulteerivad vastavalt vajadusele EGEga küsimustes, mis on seotud artiklis 2 sätestatud ülesannetega.
(5)

Eelkõige asub teenuseosutaja peamine tegevuskoht väljaspool Iirimaa vastutusalasse kuuluvat territooriumi. Lisaks peab õhusõiduk Derry lennujaamale lähenedes sisenema Shannoni lennuinfopiirkonna lühikesse lõiku, mistõttu oleks ebaproportsionaalne taotleda ATM/ANS-teenuse osutaja sertifitseerimist niivõrd väikesemahulise lennuliikluse jaoks. Ühendkuningriigi tsiviillennundusamet on Derry lennujaama ATM/ANS-teenuse osutaja praegu määruse (EL) 2018/1139 kohaselt sertifitseerinud ning Iiri lennuameti kui Iirimaa pädeva asutusega on sõlmitud ametlikud kokkulepped järelevalve ja nõuete täitmise tagamise kohta, et tagada kohaldatavate eeskirjade, eelkõige määruse (EL) 2018/1139 artiklis 40 osutatud oluliste nõuete täitmine. Erandi kohaldamisala on selgelt määratletud ja piirdub rangelt vajalikuga ning kui selle kestus ületab viit aastat, vaatab Iiri lennuamet erandi korrapäraselt läbi sobivate ajavahemike järel, nimelt kord aastas, teavitades sellest komisjoni. Samuti kohaldatakse erandit mittediskrimineerivalt.
(6)

31. juuli 2020. aasta kirjas teatas Air Nostrum Valencia piirkonna valitsusele, et on otsustanud talle lennukipargi uuendamiseks ette nähtud abist loobuda. 7. augusti 2020. aasta kirjas teatas Hispaania komisjoni talitustele, et ettevõtja on abist loobunud ja et Hispaania ametiasutused nõustuvad sellega. Oma 7. augusti 2020. aasta kirjas rõhutas Hispaania, et abi ei ole kunagi välja makstud.
(6)

Komisjon kasutab tegelikku eraldiste määra iga rahastamises osaleva vahendi puhul eraldi, et arvutada fondi rahastamiseks eelarvest saadav rahaline toetus kooskõlas finantsmääruse artikli 211 lõike 4 punktiga a, et täiendada ühise eraldisfondi vahendeid kooskõlas finantsmääruse artikli 213 lõike 4 punktiga b või et kanda eraldiste ülejääk tagasi eelarvesse kooskõlas finantsmääruse artikli 213 lõike 4 punktiga a. Seega peaks ühise eraldisfondi vahendite valitseja (edaspidi „ühise eraldisfondi valitseja“) arvutama tegeliku eraldise määra kooskõlas iga-aastase eelarvemenetlusega.
(4)

21. detsembril 2017. aastal otsustas ÜRO Julgeolekunõukogu oma resolutsioonis 2396 (2017), et ÜRO liikmesriigid peavad parandama suutlikkust koguda, töödelda ja analüüsida broneeringuinfot ICAO standardite ja soovituslike tavade raames ning tagama, et kõik nende pädevad riiklikud asutused kasutavad ja et nendega jagatakse terroriaktide ja nendega seotud reisimise ennetamiseks, tuvastamiseks ja uurimiseks broneeringuinfot viisil, milles võetakse täielikult arvesse inimõigusi ja põhivabadusi.
NÕUKOGU OTSUS (EL) 2021/112,

25. jaanuar 2021,

Euroopa Liidu ja Jaapani vahelise tsiviillennundusohutust käsitleva lepingu sõlmimise kohta

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 teise lõigu punkti a alapunktiga v ja artikli 218 lõikega 7,

võttes arvesse Euroopa Komisjoni ettepanekut,

võttes arvesse Euroopa Parlamendi nõusolekut (1)

ning arvestades järgmist:

Vastavalt nõukogu otsusele (EL) 2020/1026 (2) allkirjastati Euroopa Liidu ja Jaapani vaheline tsiviillennundusohutust käsitlev leping (edaspidi „leping“) 22. juunil 2020, tingimusel et see sõlmitakse hilisemal kuupäeval.

On asjakohane viidata menetluskorrale, mille kohaselt liit osaleb lepingu alusel loodud ühisorganites, võetakse vastu kaitsemeetmeid, taotletakse konsultatsioone, võetakse tunnustamiskohustuse täitmise peatamise meetmeid ja võetakse vastu lepingu lisade muutmist käsitlevad otsused ning mis on sätestatud otsuses (EL) 2020/1026.

ON VASTU VÕTNUD KÄESOLEVA OTSUSE:

Artikkel 5

Komisjonil on õigus kiita liidu nimel heaks ühiskomitee poolt vastavalt lepingu artikli 11 lõike 2 punktile c vastu võetud lepingu lisade muudatused, kui sellised muudatused on kooskõlas asjakohaste liidu õigusaktidega ega too kaasa nende muutmise vajadust, kui on täidetud järgmised tingimused:

a) komisjon tagab, et liidu nimel heakskiitmine — on liidu huvides; — täidab liidu lennundusohutus- ja kaubanduspoliitika raames seatud eesmärke; — võtab arvesse liidu tootjate, kauplejate ja tarbijate huve; — ei ole vastuolus liidu ega rahvusvahelise õigusega; — toetab asjakohasel juhul tsiviillennundustoodete kvaliteedi parandamist, parandades pettuste ja eksitavate tavade tuvastamist; — püüab asjakohasel juhul saavutada tsiviillennundustoodetega seotud standardite ühtlustamist; — hoiab asjakohasel juhul ära innovatsiooni takistamise ning — hõlbustab asjakohasel juhul tsiviillennundustoodetega kauplemist, ning

b) komisjon esitab kavandatud muudatused nõukogule piisavalt varakult enne nende heakskiitmist.

Kavandatud muudatuste vastavust esimese lõigu punktis a esitatud tingimustele hindab liikmesriikide valitsuste alaliste esindajate komitee.

Komisjon kiidab kavandatud muudatused liidu nimel heaks, välja arvatud juhul, kui Euroopa Liidu lepingu artikli 16 lõike 4 kohasele nõukogu blokeerivale vähemusele vastav arv liikmesriike väljendab neile vastuseisu. Sellise blokeeriva vähemuse olemasolu korral lükkab komisjon kavandatud muudatused liidu nimel tagasi.
(2)

Pädeva asutuse esitatud teabe kohaselt oli meede vajalik rahvatervise kaitsmiseks. Maailma Terviseorganisatsioon (WHO) kuulutas 11. märtsil 2020 välja koroonaviiruse (COVID-19) pandeemia. Prantsusmaa parlament võttis 22. märtsil 2020 vastu seaduse, millega kuulutati välja rahvatervise hädaolukord. WHO ja Prantsusmaa tervishoiuministeerium soovitavad kasutada alkoholipõhiseid käte desinfektsioonivahendeid kui ennetavat meedet COVID-19 nakkuse leviku tõkestamiseks alternatiivina käte pesemisele seebi ja veega. Meetmega hõlmatud toote koostis on kooskõlas WHO soovitatud propaan-2-ooli-põhise koostisega.
(144)

Seda liiki investeeringud on pikemaajalised võrreldes näiteks taimekaitsevahenditesse ja mineraalväetistesse igal aastal tehtavate investeeringutega. Samal ajal sai AS Tartu Agro nendest investeeringutest ka kasu, kuna need hõlbustasid maa tõhusamat kasutamist. Komisjon märgib, et rendilepingu kestus oli pikk – 25 aastat –, mistõttu need investeeringud tõid suuresti kasu maa kasutajale ehk ASile Tartu Agro. Üldine reegel on, et põllumajandusmaa kuivendamine annab toodangule lisaväärtust ja maksimeerib kasvatatavate põllumajanduskultuuride tootlust tootja jaoks (27). See suurendab saagikust, mis tähendab, et hästi kuivendatud mullad suurendavad põllumajanduskultuuride kasvukiirust. Lisaks vähendab kuivendussüsteem tootmise muutuvkulusid ning kuivendatud mullad vajavad vähem väetisi ja taimekaitsevahendeid. Samuti, kui mullad on hästi kuivendatud, saab põllumajandusmasinatega teha tööd tõhusalt, mis vähendab näiteks diislikütuse tarbimist ja seega ka tootja kulusid. Komisjon tunnistab siiski, et riik vabanes osa kuludest (korrashoiukulud), mida ta oleks muidu pidanud maa omanikuna kandma, ning sai samal ajal kasu maa väärtuse võimalikust kasvust. Seetõttu leiab komisjon erinevalt menetluse algatamise otsuses järeldatust (vt menetluse algatamise otsuse põhjendus 61), et maaparandussüsteemi tehtud investeeringuid tuleks osaliselt arvesse võtta riigi tuluna. Eespool esitatud argumente silmas pidades leiab komisjon, et poole maaparandussüsteemi tehtud investeeringute väärtuse lisamine ministeeriumi renditulule kujutab endast konservatiivset hinnangut ministeeriumi täiendava renditulu kohta. Eriti kuna üldist kasu nendest investeeringutest sai suures osas AS Tartu Agro ja investeeringute summa oli seadusega nõutust suurem. Eeltoodust lähtudes tuleks pool iga-aastaste investeeringute väärtusest arvata ministeeriumi renditulu hulka.
(4)

2. oktoobril 2020 sai komisjon pädevalt asutuselt määruse (EL) nr 528/2012 artikli 55 lõike 1 kolmanda lõigu kohase põhjendatud taotluse meetme kehtivuse pikendamiseks. Põhjendatud taotlus põhines asjaolul, et õhusõidukite kütusepaakide ja kütusesüsteemide mikrobioloogiline saastumine võib pärast 29. oktoobrit 2020 jätkuvalt ohustada lennutranspordi ohutust, ning väitel, et biotsiid Biobor JF on sellise mikrobioloogilise saastumise ohjamiseks hädavajalik.
(6)

Nagu pädev asutus on märkinud, on alternatiivne menetlus mikrobioloogilise saaste kõrvaldamiseks selle käsitsi eemaldamine kütusepaagi sees pärast õhusõiduki kütusepaagi tühjendamist. Neid toiminguid tuleks teha korrapäraselt koos tühjendamisel võetud proovide mikrobioloogilise kontrollimisega. Saastunud paakide käsitsi puhastamine põhjustaks töötajate kokkupuudet mürgiste gaasidega ja on seetõttu vastuvõetamatu. Lisaks oleksid menetlused ebaproportsionaalselt koormavad, sest on veel ebaselge, millal lõpeb vajadus hoida õhusõidukeid pikkadeks perioodideks pargituna.
(4)

5. oktoobril 2020 sai komisjon pädevalt asutuselt määruse (EL) nr 528/2012 artikli 55 lõike 1 kolmanda lõigu kohase põhjendatud taotluse meetme kehtivuse pikendamiseks. Põhjendatud taotlus põhines asjaolul, et õhusõidukite kütusepaakide ja kütusesüsteemide mikrobioloogiline saastumine võib pärast 26. detsembrit 2020 jätkuvalt ohustada lennutranspordi ohutust, ning väitel, et biotsiid Biobor JF on sellise mikrobioloogilise saastumise ohjamiseks hädavajalik.
(5)

Igal juhul on süsinikdioksiid loetletud määruse (EL) nr 528/2012 I lisa 6. kategoorias. Tooteliiki 19 kuuluvaid süsinikdioksiidi sisaldavaid biotsiide võib seega turul kättesaadavaks teha ja kasutada, kui neile on antud luba vastavalt kõnealusele määrusele ning need vastavad I lisas süsinikdioksiidi kohta sätestatud tingimustele ja spetsifikatsioonidele.
KOMISJONI RAKENDUSOTSUS (EL) 2021/98,

28. jaanuar 2021,

millega jäetakse heaks kiitmata olemasoleva toimeaine esbiotriini kasutamine tooteliiki 18 kuuluvates biotsiidides

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,

ning arvestades järgmist:

(1) Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Esbiotriin (EÜ nr: puudub, CASi nr: 260359-57–7) kuulub kõnealusesse loetellu.

(2) Esbiotriini hinnati seoses kasutamisega määruse (EL) nr 528/2012 V lisas kirjeldatud tooteliiki 18 (insektitsiidid, akaritsiidid ja tooted muude lülijalgsete tõrjeks) kuuluvates toodetes.

(3) Referentliikmesriigiks määratud Saksamaa hindav pädev asutus esitas 11. jaanuaril 2017 Euroopa Kemikaaliametile (edaspidi „amet“) oma hindamisaruande ja järeldused.

(4) Kooskõlas delegeeritud määruse (EL) nr 1062/2014 artikli 7 lõikega 2 võttis biotsiidikomitee 16. juunil 2020 vastu ameti arvamuse, (3) võttes arvesse toimeainet hinnanud pädeva asutuse järeldusi.

(5) Kõnealuse arvamuse kohaselt ei saa eeldada, et tooteliiki 18 kuuluvad biotsiidid, mis sisaldavad esbiotriini, vastavad määruse (EL) nr 528/2012 artikli 19 lõike 1 punktis b sätestatud nõuetele, kuna inimeste tervist ähvardava ohu hindamise käigus avastati lubamatuid riske.

(6) Ameti arvamust arvesse võttes leiab komisjon, et ei ole asjakohane kiita heaks esbiotriini kasutamist tooteliiki 18 kuuluvates biotsiidides.

(7) Käesoleva otsusega ettenähtud meetmed on kooskõlas alalise biotsiidikomitee arvamusega,

ON VASTU VÕTNUD KÄESOLEVA OTSUSE:

Artikkel 1 Toimeaine esbiotriini (EÜ nr: puudub; CASi nr: 260359-57–7) kasutamine tooteliiki 18 kuuluvates biotsiidides jäetakse heaks kiitmata.

Artikkel 2 Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Brüssel, 28. jaanuar 2021 Komisjoni nimel president Ursula VON DER LEYEN

(1) ELT L 167, 27.6.2012, lk 1.

(2) Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

(3) Biocidal Products Committee Opinion on the application for approval of the active substance: Esbiothrin, Product type: 18, ECHA/BPC/260/2020, vastu võetud 16.6.2020.
(9)

Võttes arvesse, et tõstetud künnis vähendab eeldatavalt käibemaksukohustusi ja seega väikeettevõtjate nõuete täitmisega seotud kulusid ning maksuhaldurite halduskoormust ning asjaolu, et see ei avalda olulist mõju kogu käibemaksutulule, tuleks Leedul lubada jätkata erandmeetme kohaldamist.
(10)

Selleks et tagada taimekaitsevahenditega töödeldud toidu ohutus, ei tohi pestitsiidide jääkide tase sellistes toodetes, sealhulgas puu- ja köögiviljades, ületada Euroopa Parlamendi ja nõukogu määruses (EÜ) nr 396/2005 (3) sätestatud jääkide piirnorme. Määruse (EÜ) nr 396/2005 teine põhimõte on, et jääkide piirnorme ei tohi kehtestada kõrgemal tasemel, kui on vaja heade põllumajandustavade kohaselt, teisisõnu, mitte kõrgemal tasemel kui on vajalik konkreetse taimekahjustaja vastu võitlemiseks, ning need piirnormid peavad olema tarbijatele ohutud.
(6)

Sellest tulenevalt on tõenäoline, et tooteliiki 14 kuuluvates biotsiidides alfakloraloosi kasutamise heakskiit aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata tooteliiki 14 kuuluvates biotsiidides alfakloraloosi kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiidu aegumiskuupäeva edasi kuni 31. detsembrini 2023.
(6)

Seepärast on vaja hankijate loetelu muuta. Liit ja Colombia on seisukohal, et selline ajakohastamine ei vaja kompenseerivaid kohandusi, sest tegemist on kaubanduslepingu artikli 191 lõike 2 punkti a kohase pisimuudatusega.
(6)

Sellest tulenevalt on tõenäoline, et tooteliiki 18 kuuluvates biotsiidides metoflutriini kasutamise heakskiit aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata tooteliiki 18 kuuluvates biotsiidides metoflutriini kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiidu aegumiskuupäeva edasi kuni 31. oktoobrini 2023.
(4)

26. veebruaril 2020 avaldas komisjon Kreeka 2020. aasta riigiaruande (4). Komisjon järeldas, et Kreekas esineb ülemäärane makromajanduslik tasakaalustamatus (5). Kuigi mitmes valdkonnas on näha edusamme, püsib endiselt märkimisväärne haavatavus ja varasemast ajast on jäänud probleeme, mis on seotud valitsemissektori suure võla, viivislaenude kõrge tasemega pankade bilansis ja välissektoriga, võttes arvesse endiselt madalat kasvupotentsiaali ja kõrget töötuse määra. Need järeldused leidsid kinnitust ka 18. novembri 2020. aasta häiremehhanismi aruandes, mille komisjon võttis koroonakriisi taustal vastu Euroopa Parlamendi ja nõukogu määruse (EL) nr 1176/2011 (6) alusel ja milles nimetati Kreekat ühe liikmesriigina, mille olukorda tuleb 2021. aastal põhjalikult analüüsida. Häiremehhanismi aruandest nähtub eelkõige, et kuigi valitsemissektori võlg 2019. aastal vähenes, peaks see 2020. aastal kasvama suuremaks kui 200 % sisemajanduse koguproduktist, kajastades majanduslangust ja pandeemia mõju leevendamiseks võetud vajalike meetmete maksumust. Kreeka finantssektorile tekitab endiselt probleeme madal kasumlikkus, keskmisest madalam omavahendite suhtarv ja suur viivislaenude maht. Rahvusvaheline netoinvesteerimispositsioon on endiselt sügavalt negatiivne, olgugi et see sisaldab väga soodsatel tingimustel saadud laenudest kujunenud suurt valitsemissektori välisvõlga, ning turismist tuleneva väiksema sissevoolu tõttu halveneb see prognooside kohaselt veelgi. Töötuse määr on endiselt väga kõrge ja kriisi tõttu on languse aeglustumine ajutiselt peatunud.
(21)

Kameruni ametiasutuste esitatud teabe põhjal on komisjon ka kindlaks teinud, et Kameruni lipu all sõitvate registreeritud laevade nimekirja ei ole peetud nõuetekohaselt. Ametiasutused on kinnitanud, et Kameruni lipu all sõidab kalalaevu (UTHAIWAN, MAYI SEIS IMO nr 8803630), mis ei ole kantud komisjonile esitatud registreeritud laevade nimekirja, millele on osutatud põhjenduses 11. Lisaks näib teabe põhjal, mille komisjoni avatud andmebaasidest kogus, et 2019. ja 2020. aastal on Kameruni lipu alla registreeritud vähemalt 12 kalalaeva, (8) mis ei ole kantud komisjonile esitatud nimekirja. See Kameruni ametiasutuste tegevus on vastuolus ÜRO mereõiguse konventsiooni artikli 94 lõike 2 punktiga a ja ETR-kalapüügi vastase rahvusvahelise tegevuskava punktis 42 esitatud soovitusega, mille kohaselt peaks iga riik pidama laevaregistrit oma lipu all sõitvate laevade nimede ja andmetega. See kinnitab ka, et Kamerunil puudub usaldusväärne ja väljakujunenud kord tema lipu all sõitvate laevade registreerimiseks.
(3)

Liidu vesiviljelus on liikmesriikides kasvatatavate liikide ja kasutatavate tootmissüsteemide poolest väga mitmekesine ning on tõenäoline, et see mitmekesisus aja jooksul suureneb. Sellest tulenevalt võivad teatavad taudid, mis ei ole määruse (EL) 2016/429 artikli 9 lõike 1 punkti d kohased loetellu kantud taudid, olla teatavate liikmesriikide puhul siiski olulised kas liigi esinemise tõttu nendes liikmesriikides või seal kasutatavate vesiviljeluse tootmismeetodite tõttu. Kui muu taud kui määruse (EL) 2016/429 artikli 9 lõike 1 punktis d osutatud loetellu kantud taud kujutab endast nendes liikmesriikides olulist riski veeloomade tervisele, võivad liikmesriigid taudi leviku tõkestamiseks võtta kõnealuse määruse artikli 226 lõike 1 kohaseid riiklikke meetmeid, tingimusel et need meetmed on asjakohased ja vajalikud taotletavate eesmärkide saavutamiseks.
(3)

Peale selle on tarvis vastu võtta üksikasjalikud eeskirjad, et rakendada Euroopa Prokuratuuri määruses ja kodukorras sätestatud põhimõtteid, mille alusel jaotatakse kodade vahel kriminaalasju. Need eeskirjad peaksid põhinema kriminaalasjade juhusliku jaotamise ja alaliste kodade töökoormuse tasakaalustamise põhimõttel.
ORGANISATION(S) OR INDUSTRIAL FACILITY(IES) TO BE VISITED

1. NAME: AADRESS: TELEPHONE NO: FAX NO: NAME OF POINT OF CONTACT: E-MAIL: TELEPHONE NO: NAME OF SECURITY OFFICER OR SECONDARY POINT OF CONTACT: E-MAIL: TELEPHONE NO:
(2)

Liikmesriikidel on olnud võimalus taotleda lepitusmenetluse algatamist. Teatavatel juhtudel on seda võimalust kasutatud ning komisjon on menetluste tulemuste kohta koostatud aruanded läbi vaadanud.
(4)

Liikmesriikide programmide koostamiseks tuleks iga-aastased jaotused esitada 2018. aasta hindades, et määrata kindlaks vahendid, mis on tegelikult kättesaadavad pärast seda, kui nendest on maha arvatud komisjoni algatusel antav tehniline abi ja halduskulude jaoks antav toetus. Läbipaistvuse huvides tuleks jaotused esitada ka jooksevhindades,
(1)

Naftast ja muudest kahjulikest ainetest tuleneva Põhjamere reostuse vastu võitlemist käsitleva koostöölepingu (edaspidi „Bonni leping“) (2) sõlmis Euroopa Majandusühendus nõukogu otsusega 84/358/EMÜ (3) ja see jõustus 1. septembril 1989. Bonni lepingut muudeti 1989. aastal. Need muudatused kiideti heaks nõukogu otsusega 93/540/EMÜ (4) ja need jõustusid 1. aprillil 1994.
(6)

Komisjoni talitused teostasid määruse (EÜ) nr 58/2003 artikli 3 lõike 1 kohaselt tasuvusanalüüsi, võttes muude tegurite hulgas arvesse võimalikku kokkuhoidu Euroopa Liidu üldises eelarveraamistikus. Saadud tulemused näitasid nii kulutõhususe kui ka kvaliteedi seisukohast, et tõhusam on delegeerida programmid rakendusametitele kui viia need ellu komisjonis. Rakendusametite eeliseks on spetsialiseerumine programmide rakendamisele. Piisava suuruse saavutamise korral on neil võimalik jõuda märkimisväärse mastaabisäästuni. Lisaks sellele võib vastutusalade temaatiline järjepidevus tagada sarnaseid valdkondi käsitlevate programmide vahelise sünergia ja teha liidu prioriteedid nähtavamaks.